Biblija (Tomislav Dretar)/Ishak i Abimeleh


Ishak i Abimeleh 

26 1  Vladaše glad u zemlji, različita od one prve koja se dogodi u vrijeme Ibrahimovo. Ishak pođe u Gerar kod Abimeleha, kralja Filistinaca.   
2 ALLAH mu se prikaza i reče: »Ne silazi u Egipat, već ostani u ovoj  zemlji koju ti ja označim. 
3 Boravi u toj zemlji, ja ću biti s tobom i blagosloviću te. Tebi i tvojem potomstvu, u stvari, daću te zemlje i održaću prisegu koju sam dao tvojem ocu Ibrahimu. 
4 Učiniću da se rasplodi tvoje potomstvo toliko kao zvijezde na nebu, ja ću mu dati sve te zemlje  i, u njemu blagosloviće se svi narodi zemlje, 
5 jer je Ibrahim poslušao moj glas i čuvao moja pravila i moje zapovijedi, moje propise i moje zakone. «
6 Ishak obitavaše u Geraru. 
7 Mještani su ga ispitivali o njegovoj ženi. »To je moja sestra «, odgovarao bi on. Plašio se reći da je ona njegova žena  iz straha da ne bude ubijen od mještana radi Rebeke koja je bila mila za pogledati. 
8 Bio je ondje proboravio već dosta dugo vremena kad Abimeleh, kralj Filistinaca, pogleda kroz svoj prozor  i vidje da se Ishak zabavlja s Rebekom svojom ženom. 
9 Abimeleh pozva Ishaka i reče mu: » To je sigurno tvoja žena! Zašto si rekao: To je moja sestra? « Ishak mu odgovori: ja sam to rekao iz straha da ne umrem zbog nje. « 
10 Abimeleh preuze: » Što si nam to učinio! Malo je nedostajalo da jedan čovjek ovog naroda ne legne s tvojom ženom i ti bi nas učinio krivima.« 
11  Abimeleh dade ovu zapovijed cijelom pučanstvu: » Ko dirne u ovog čovjeka i ovu ženu biće kažnjen smrću. « 
12 Ishak obavi sjetvu u toj zemlji i prožnje stostruko te godine. ALLAH ga blagoslovi, 
13 i on postade velika osoba; on se nastavi uzdizati sve dok nije dosegao jednu visoku poziciju. 
14 On posta vlasnikom stada sitne i krupne stoke, i brojne služinčadi.

Ishak i Abimeleh